འདིར་མིང་གི་གདགས་ཚུལ་གྱི་ཐ་སྙད་མི་འདྲ་ཡང་།དོན་གྱི་གོ་བའི་བསྟན་བྱ་གཅིག་ཏུ་འགྲོ་བ་ལྟར་ན།འཇོན་ཐང་ཟེར་ན།ནུས་རྩལ་ཟེར་ན།ལྷན་སྐྱེས་ཟེར་ན།དེ་ནི་མི་ལ་ལྷན་སྐྱེས་རང་གྲུབ་ཡིན་ནམ་སྦྱར་བྱུང་རྗེས་གྲུབ་ཡིན་ཟེར་ན།ཏག་ཏག་ལྷན་སྐྱེས་རང་གྲུབ་ཏུ་བསམ་ན་འགྲིག་སྙམ།གལ་ཏེ་ལྷན་སྐྱེས་མ་བཙལ་བ་དང་།མ་རྙེད་པ།ངོས་ཟིན་མ་འཐོབ་པ་ཡིན་ན།འབད་པ་ཐམས་ཅད་རྡོ་ལ་ཆུ་བྲན་ལྟར་དུ་ཆུད་ཟོས་སུ་མི་འགྲོ་བའི་ངེས་པ་རྦད་དེ་མེད།དེའི་ཕྱིར།མི་ལ་སློབ་གསོ་སྤྲོད་དགོས་པའི་དོན་སྙིང་རབ་ཏུ་ཆེ་བ་རེད།སློབ་གསོའི་ཐོག་མའི་འགན་ཁུར་དང་རྟེན་གཞི་ནི་མི་སོ་སོའི་ལྷན་སྐྱེས་རྙེད་རྒྱུ་དང་།དེ་རྙེད་རྗེས་གང་ལ་གང་འཚམ་དང་།དེ་ལ་དེ་འཚམ་གྱི་བསམ་ཕྱོགས་ཀྱིས།ཡང་དག་པ་དང་རྔོ་ཐོགས་པ།བཅོས་མ་མིན་པར་གསོ་སྐྱོང་བྱ་རྒྱུ་ལ་འབད་པ་དེའོ།།